**ΒΙΟΛΟΓΙΑ**

**Α΄ και Γ΄ ΓΥΜΝΑΣΙΟΥ- Β΄ ΛΥΚΕΙΟΥ**

**ΕΡΓΑΣΤΗΡΙΑΚΕΣ ΑΣΚΗΣΕΙΣ**

**ΕΡΓΑΣΤΗΡΙΑΚΟΙ ΟΔΗΓΟΙ:**

* **Α΄ΓΥΜΝΑΣΙΟΥ: Ασκήσεις 1,2**
* **Γ΄ ΓΥΜΝΑΣΙΟΥ: Άσκηση 1**
* **Β΄ ΛΥΚΕΙΟΥ: Ασκήσεις 1, 2**

**ΠΡΟΤΑΣΗ**

* Αν, για διάφορους λόγους (π.χ. οσμή), δε θέλουμε να χρησιμοποιήσουμε κρεμμύδι ως πηγή πειραματικού υλικού, μπορούμε να χρησιμοποιήσουμε π.χ. ντομάτα. Σε αυτή την περίπτωση:
1. Κόβουμε μια ντομάτα στα τέσσερα.
2. Με το νυστέρι (ή καλύτερα με ξυριστική λεπίδα) κόβουμε ένα μικρό τμήμα ιστού όχι από το εξωτερικό περίβλημα, αλλά ακριβώς από μέσα. **ΔΥΣΚΟΛΙΑ:** Δεν είναι εύκολο η τομή να περιλαμβάνει ΜΟΝΟ ΜΙΑ στιβάδα κυττάρων!
3. Γι’ αυτό: Αφού αποθέσουμε το υλικό στην αντικειμενοφόρο πλάκα, **το απλώνουμε** κατά το δυνατόν, ώστε να ξεχωρίσουν μεταξύ τους οι στιβάδες κυττάρων.
4. Χρησιμοποιούμε οπωσδήποτε χρωστική (π.χ. Lugol ή πράσινο του μεθυλίου) και ακολουθούμε τα βήματα του εργαστηριακού οδηγού.
* Αν υπάρχει δυνατότητα, για τη λήψη υλικού από τη στοματική κοιλότητα που να περιέχονται επιθηλιακά κύτταρα χρησιμοποιούμε **ξύλινα επιγλώσσια**. (Αυτά που χρησιμοποιούν οι γιατροί για να κατεβάσουν τη γλώσσα και να παρατηρήσουν με ευχέρεια. Τα βρίσκουμε σε πολύ φθηνή τιμή στα φαρμακεία σε συσκευασίες των 100.)
* Απλώνουμε (και όχι απλά αποθέτουμε) το υλικό στην αντικειμενοφόρο πλάκα και ακολουθούμε τα βήματα του εργαστηριακού οδηγού.

*Ανδρέας Ζοάνος (Βιολόγος)*